151. löggjafarþing 2020–2021.

Þingskjal 1261 — 746. mál.

Fyrirspurn

til félags- og barnamálaráðherra um endurhæfingarlífeyri.

Frá Ágústi Ólafi Ágústssyni.

1.	Hver var árlegur fjöldi umsókna um örorkumat árin 2016–2020 og hversu margir um
sækjendur voru hvert ár á bilinu 18–20 ára, 21–30 ára, 31–40 ára, 41–50 ára, 51–60 ára og 61 árs og eldri?

2.	Hve mörgum þessara umsókna, eftir sömu flokkun og að framan, var hafnað á þeim for
sendum að endurhæfing væri ekki fullreynd?

3.	Hve mörgum umsóknum um örorkumat, eftir sömu flokkun og að framan, var hafnað ár
lega og hvert var hlutfall þeirra af heildarfjölda umsókna?

4.	Hver var árlegur fjöldi umsókna um endurhæfingarlífeyri eftir sömu flokkun og að fram
an?

5.	Hve mörgum umsóknum um endurhæfingarlífeyri, eftir sömu flokkun og að framan, var hafnað á grundvelli þess að:

a.	fyrirliggjandi endurhæfingaráætlun teldist ekki uppfylla skilyrði 7. gr. laga nr. 99/
2007, um félagslega aðstoð,

b.	ekki þættu rök fyrir því að meta endurhæfingartímabil fram yfir fyrstu 18 mánuði greiðslu endurhæfingarlífeyris,

c.	36 mánaða endurhæfingartímabili væri lokið?

6.	Hve mörgum umsóknum um endurhæfingarlífeyri var hafnað í heild eftir sömu flokkun og að framan?

Skriflegt svar óskast.